Σάντσα της Καστίλης, βασίλισσα της Αραγωνίας

Η Σάντσα της Καστίλης (ισπανικά:Sancha de Castilla, Τολέδο, 21 Σεπτεμβρίου 1154 ή 1155 - Villanueva de Sigena (Ουέσκα), 9 Νοεμβρίου 1208) από τον Καστιλιανό Οίκο της Ιβρέα, ήταν κόρη του Αλφόνσου Ζ´ του Λεόν από την δεύτερη σύζυγό του, Ριτσέζα των Πιαστ-Σιλεσίας, κόρη του Βλάντισλαφ Β΄ υψηλού δούκα της Πολωνίας. Μέσω του γάμου της έγινε πριγκίπισσα της Καστίλης και βασίλισσα της Αραγωνίας (1174-1206).

Βιογραφία 
Ήταν η πρώτη βασίλισσα της Αραγωνίας που χρησιμοποιούσε για λογαριασμό της βασιλική σφραγίδα. Τα χαρακτηριστικά της σφραγίδας της είναι παρόμοια με αυτά των σφραγίδων που χρησιμοποιούνταν από τον σύζυγό της, Αλφόνσο Β´ της Αραγωνίας,  και δείχνει σε αντίστοιχες όψεις, στην εμπρόσθια όψη μια εικόνα της βασίλισσας στο θρόνο με έναν κρίνο (fleur-de-lis) στο ένα χέρι, και στην πίσω όψη μία άλλη εικόνα της ίδιας, πάνω σε άλογο να ιππεύει σε αμφίεση αμαζόνας με γυναικεία ενδύματα. Αυτή η εικονογράφηση δείχνει τη σχέση της βασίλισσας με τη βασιλική εξουσία του συζύγου της.

Τονίζεται ιδιαίτερα το έργο της ως προστάτισσα και χορηγός των τεχνών, το οποίο αποδεικνύεται όχι μόνο από την πρωτοτυπία της σφραγίδας που κατείχε η ίδια, αλλά και από την ίδρυση της Μονής της Sigena, η οποία λειτουργούσε ως πάνθεον των βασιλιάδων της Αραγωνίας. Συμμετείχε ενεργά στη διοίκηση της μονής, όπου όπου κατά πάσα πιθανότητα αποσύρθηκε όταν χήρεψε, στην οποία και έκανε πολλές δωρεές.

Το 1208 έδωσε παραγγελία να ενταφιαστεί στο εκκλησάκι του Αγίου Πέτρου στο μοναστήρι, δωρίζοντας τα κοσμήματα της, ένα μεταξωτό ύφασμα, τα λείψανα από το δάχτυλο του Κυρίου, Εβραίους της Ουέσκας, της Σαραγόσας, της Καλαταγιούδ, και της Αλαγόν, καθώς και περιουσίες στην  Calamocha και στη Cambor de Pina. Πέθανε λίγο μετά τις 6 Νοεμβρίου του 1208, ημερομηνία κατά την οποία εμφανίζεται για τελευταία φορά, και από αυτή την ημερομηνία και έπειτα φιγουράρει η ηγουμένη της μονής, καθώς και ο γιος της, ο βασιλιάς Πέτρος, κάνοντας πολλές δωρεές και επιβεβαιώνοντας εκείνες που είχε κάνει η μητέρα του.

Οικογένεια 
Στις 18 Ιανουαρίου του 1174 παντρεύτηκε στο καθεδρικό ναό Λα Σέο της Σαραγόσας με τον βασιλιά Αλφόνσο Β´ της Αραγωνίας, αποκτώντας από εκείνη τη στιγμή τους τίτλους της Βασίλισσας της Αραγωνίας, της Κόσμησας της Βαρκελώνης και της Μαρκησίας της Προβηγκίας. Από αυτό το γάμο γεννήθηκαν:
 Πέτρος Β´ (1174-1213), βασιλιάς της Αραγωνίας και κόμης της Βαρκελώνης.
 Κωνσταντία, παντρεύτηκε το 1198 με τον Ίμρε της Ουγγαρίας και αργότερα το 1210 με τον Φρειδερίκο Β΄ Χοενστάουφεν, βασιλιά της Γερμανίας, της Σικελίας και της Ιερουσαλήμ. 
 Αλφόνσος (1180-1209), κόμης της Προβηγκίας, με το όνομα Αλφόνσος Β´. 
 Ελεονώρα (1182-1226), παντρεύτηκε το 1202 με τον Ραϋμόνδο ΣΤ΄ κόμης της Τουλούζης.
 Σάντσα (1186-1241), παντρεύτηκε το 1211 με τον Ραϋμόνδο Ζ΄ κόμης της Τουλούζης.
 Σάντσο, απεβ. νέος.
 Ραϋμόνδος Βερεγγάριος, απεβ. νέος.
 Φερδινάνδος (1190-1249), ιερέας και ηγούμενος στο Μοντεαραγόν.
 Ντούλτσε (γενν.1192), μοναχή στο Μοναστήρι της Σιγένα.

Παραπομπές

Βιβλιογραφία 
 Serrano Coll, Marta, ««Iconografía de género: los sellos de las reinas de Aragón en la Edad Media (siglos XII-XVI)», Emblemata, 12 (2006), σελ. 15–52. ISSN 1137-1056
 Voz «Sancha de Castilla » στην Gran Enciclopedia Aragonesa.

Εξωτερικοί σύνδεσμοι 
 

Βασίλισσες της Αραγωνίας
Βασίλισσες της Ισπανίας
Καστιλιανός Οίκος της Ιβρέας
Κόμισσες της Βαρκελώνης
Ινφάντας της Καστίλλης
Ινφάντας του Λεόν